EXPOSICIÓN: MONICA ALONSO Obras (1993-2011) / Rede Museística provincial de LUGO\nEXPOSICIÓN: MONICA ALONSO Obras (1993-2011)\nSala de Exposicións do Museo Provincial de Lugo (Do 11 de marzo ao 31 de maio de 2011) + info>>\nAntón Bao, vicepresidente da Deputación de Lugo, a directora do MPLugo, Aurelia Balseiro, a comisaria, Leire Vergara, e a artista, Mónica Alonso, presentaron aos medios a exposición MONICA ALONSO Obras (1913-2011) xunto coa programación cultural complementaria (visitas, publicacións, debates, encontros...). A inauguración tivo lugar o venres, 11 de marzo de 2011, ás 20:00 horas na Sala de Exposicións do Museo Provincial de Lugo. Entrada gratuíta __________Horario Luns a venres: 10:30 a 14 e de 16:30 a 20:30 h. Sábados: 10:30 a 14 e de 16:30 a 20 h. Domingos e festivos: 11 a 14 h. Entrada gratuíta Contacto para solicitar documentación ou información: Museo Provincial de Lugo (Comunicación e Xestión Cultural) Praza da Soidade s/n 27001 Lugo Tfno.: 982 242112 / ext.: 26 info@museolugo.org __ WEb de Mónica Alonso>>\n___ ÁLBUM: MONICA ALONSO Obras (1993-2011)>>\n__________Mónica Alonso. Obras (1993-2011) O Museo Provincial de Lugo presenta do 11 de marzo ao 15 de maio unha exposición individual da artista Mónica Alonso. A mostra ofrece un percorrido pola súa traxectoria a través dun conxunto de obras realizadas nas últimas dúas décadas. As devanditas obras preséntanse en formatos moi diversos incluíndo unha serie de gravados e debuxos realizados entre 1993 e 1994; un conxunto de esculturas e maquetas producidas entre 1994 e 2010; o proxecto en curso Terapia Individual (TI) iniciado en 2003 e realizado en colaboración con catro profesionais do mundo da cultura, a ciencia e a psicoloxía e unha instalación deseñada ex profeso na que se presenta por primeira vez a obra desenvolvida en 2009 durante a bolsa CAM de artes plásticas. A exposición complétase cun espazo de documentación onde se recollen distintos documentos, debuxos e apuntamentos que evidencian a importancia do proceso dentro da obra da artista. A obra de Mónica Alonso está dedicada ao estudo das características perceptivas da cor e á súa aplicación sobre espazos arquitectónicos reais ou imaxinados. A súa práctica sitúase dentro dunha concepción da arte que reclama para si a produción dun coñecemento específico baseado en procedementos de investigación e experimentación artística. As súas maquetas e esculturas funcionan como prototipos utópicos ou modelos de representación do espazo social que habitamos. Estas baséanse nunha serie de teorías que a artista desenvolveu nos últimos anos sobre as propiedades terapéuticas relacionadas coa disposición do espazo e a aplicación da cor. A exposición formúlase como un exercicio retrospectivo que intenta facer compatible un enfoque cronolóxico do traballo da artista coa articulación doutro tipo de lecturas cruzadas entre as obras que xeren novas formas de interpretar, contextualizar e documentar a ampla produción de Mónica Alonso. Entre os percorridos temáticos propostos na exposición cabe destacar por un lado un grupo de esculturas que comprenden as diferentes variacións, realizadas ao longo dos anos, da cama como obxecto escultórico. Por outro lado introdúcese un conxunto de maquetas e esculturas baseadas en diversas propostas de arquitectura utópica e de organización de comunidades imaxinadas. Por último, inclúese a presentación das súas teorías artísticas e terapéuticas e a súa influencia sobre o deseño dunha serie de métodos propios de intervención sobre espazos institucionais reais, sexan estes, de índole artística, museística, clínica ou social. Con motivo desta exposición a artista ideou unha intervención efémera sobre as salas do museo cubrindo o chan cunha superficie flotante de distintas tonalidades de cor carne. A cor aplicada sobre o chan da sala principal é unha cor carne rosada, mentres que na sala da instalación é unha cor de carne triste que envolve tanto o chan como as paredes. Este tipo de intervención relaciónase coa análise da cor carne que a artista inicia coa obra titulada As cores de carne (2006) e que se inclúe na exposición. Con esta intervención sobre o espazo do Museo Mónica Alonso sitúa o espectador dentro dun contexto envolvente a partir do cal a percepción sensorial vai funcionar como guía dentro deste percorrido retrospectivo da súa obra. [Leire Vergara, comisaria da exposición] _____ACTIVIDADES CULTURAIS COMPLEMENTARIAS Publicacións __Presentación do libro de autor A obra onírica de Carme Casbelisa 22 de marzo, ás 19:00 horas, no Centro Galego de Arte Contemporánea (CGAC), en Santiago de Compostela\n__Presentación do catálogo da exposición Mónica Alonso. Obras (1993-2011) 11 de maio de 2011, no MPlugo __Encontro coa artista Sábado, 2 de abril ás 12:00 horas. __Mesa redonda “A arte de habitar os afectos” Mércores, 13 de abril as 19:30 horas, coas intervencións de Mónica Alonso, Aurelia Balseiro, Miguel Anxo García, Alberte Pérez e Leire Vergara __Audiovisuais Mónica Alonso: construíndo o descanso Elena López. Ano 2009, 20” __Visitas técnicas para estudantes de arte e público xeral Martes, 15 de marzo ás 19:30 horas. A cargo de Rafael Lens, Dpto. de Belas Artes do Museo Provincial de Lugo. Martes, 26 de abril ás 19:30. A cargo de Rafael Lens, Dpto. de Belas Artes do Museo Provincial de Lugo. __Visitas guiadas para escolares Visitas guiadas para grupos de escolares de E. Primaria, ESO, BAC e ciclos. Cóntase cunha Unidade Didáctica. Para participar nestas visitas é imprescindible a concertación previa a través do Departamento de Didáctica do MPLugo, tfno.: 982242300/982242112. __Obradoiro para nenos/as de 6 a 9 anos As cores no Museo, impartido por Rafael Lens, Dpto. de Belas Artes do Museo Provincial de Lugo. Sábado 30 de abril de 2011, de 11:30 13:30 horas. Para participar é imprescindible a concertación previa a través do Departamento de Didáctica do MPLugo, tfno.: 982242300/982242112. _________ Descargue/consulte a DOCUMENTACIÓN que se adxunta nos enlaces de interese:\n1431_Documentación (textos)_Leire Vergara_comisaria.pdf\n1431_Documentación (textos)_Mónica Alonso_Currículo.pdf\n1431_Documentación (textos)_Diptico_Programa Act_Complementarias.pdf\n1431_Documentación (imaxe)_Mónica Alonoso_retrato.jpg


Milla espera facer un bo papel na eliminatoria de Copa del Rey frente á SD Ponferradina - Xornal de Lugo " />\nMilla espera facer un bo papel na eliminatoria de Copa del Rey frente á SD Ponferradina\nCD LugofútbolClub Deportivo LugoCopa del reyacordoABANCAencontrodeclaraciónsPonferradinarolda de prensaLuis Millaadestrador\nLuis Milla retoma a actualidade do CD Lugo, e comparecía no día de hoxe na previa do choque de Copa do Rei que o equipo afrontará mañá no Toralín fronte á SD Ponferradina. O técnico considera auga pasada a derrota fronte ao Córdoba CF, aínda que asegura que o equipo está a extraer valiosas conclusións do revés sufrido.\nSubliña a importancia de continuar vivos na competición do KO, e por iso non dubida en afirmar que dispoñerá de dous onces de garantías para disputar os compromisos de mércores e domingo, respectivamente.\n“Seguimos con Fernando Veiga e Iriome fose. O resto está dispoñible, Joselu e Pita adestraron ben, sen problema. A Ponferradina é un equipo moi estruturado, con moita pegada arriba, organizado e que vén traballando coas mesmas ideas desde hai tempo. Vai ser un partido moi complicado, pero é unha competición que nos fai ilusión”.\n“Imos xogala con ánimo de facelo ben. Quero ver a xente que leva menos minutos, en liña do partido de Copa co Córdoba Cf. Aí é onde podes ver aos xogadores que poden entrar no once, como pasou con Carlos Hernández. Damos importancia á Copa, queremos facer un equipo competitivo para afrontala”\n“A idea é que xogue Roberto. Non sei se estará ao cento por cento, pero o seu traballo e actitude foron fantásticos. Ten moita experiencia, é un xogador que debe ser dos exemplares e quero darlle a importancia que ten. Temos un persoal na que todo o mundo está aberto a xogar se dá un paso adiante. Sabemos que temos un partido importante o domingo, aínda que o xoves temos que pelexar a Copa, estamos obrigados a facer dous equipos moi competitivos”\n“Todo pasa por facer un bo papel e pasar de eliminatoria, e tamén por facer un partido fiable o domingo ante un Arabés que xa coñecemos. É un equipo moi duro. Imos reservar xogadores, quizá dobremos algún posto mañá. Con todo, serán equipos de nivel, e o domingo sairemos cun once similar ao visto ante o Córdoba CF. Este é o camiño, hai que axustar unha serie de cousas, pero é o que queremos”\n“É bo que eles sintan a derrota. Cando traballas moito e fas un gran esforzo, consegues facer un bo partido, o feito de non conseguir o resultado chámache inmediatamente a corrixir cousas. Falamos, debemos ser máis duros. Temos que cambiar cousas, ser máis compactos nas transicións para defender, estar máis atentos. En Segunda División hai moitos equipos de nivel que non che perdoan algunhas situacións. As sensacións foron boas, pero hai que cambiar cousas para ser mellor equipo”\n“Sería preocupante o feito de non xerar ocasións. Se non chegamos por fóra, se non creamos oportunidades, se non hai chegadas de gol. Se non tivésemos porcentaxe de posesión alto. Se non dominásemos moitas facetas do xogo, deberiamos preocuparnos. Non nos podemos quedar só co resultado, hai que mirar ao xogo. O xogo foi bo, foi convincente, aínda que sempre queremos mellorar”, concluíu Milla.\nAsemade, hoxe tivo lugar a sinatura de patrocinio entre o clube lucense e a entidade Abanca unha temporada máis.\nA lista de convocados, con todos os efectivos disponibles, facilitada polo cuadro técnico do CD Lugo para o partido da Copa del Rey de hoxe fronte á SD Ponferradina é a seguinte:\n-PORTEROS: José Juan y Roberto.\n-DEFENSAS: De Coz, Cendrós, C.Hernández, Manu, I.Puerto, Jon García, Dealbert y Caballé.\n-MEDIOS: Pita, Campillo, Seoane, S.Marcos, Abel Molinero, D.López y Lemos.\n-DELANTEROS: Caballero, Ferreiro, Igor Martínez, Pedrosa, Joselu y J.Pereira.


» Crónica » A mancomunidade solicitará subvencións para custear parte dos cursos formativos para socorristas, que organizará nos vindeiros mesesCronica3.com A Mariña - costa de Lugo - información da Mariña lucense\nA mancomunidade solicitará subvencións para custear parte dos cursos formativos para socorristas, que organizará nos vindeiros meses\nA Mariña, 9 de febreiro de 2017. A Mancomunidade de Municipios da Mariña acordou no pleno ordinario celebrado este mércores en Foz solicitar unha subvención para custear unha parte dos cursos formativos para socorristas, que organizará nos vindeiros meses. Tamén serán os Concellos os que soliciten xuntanzas informativas a Medio Rural coa veciñanza de cada municipio sobre a polilla guatemalteca. Estes foron algúns dos acordos acadados nesa sesión na que tamén se aprobou a contratación dunha empresa para impartir a formación específica do plan Avanza.\nPara Alfredo Llano foi un pleno positivo e no que se abordaron cuestións que son importantes para toda a comarca: “un dos asuntos que analizamos foi a integración total de Viveiro. Todos os Concellos aprobaron nos seus respectivos plenos esta integración e nunha vindeira sesión da Mancomunidade darémoslle o visto bo definitivo”. Llano contou que “outro dos temas tratados foi o plan Avanza. É un proxecto de formación, sobre todo pensando na inserción laboral de persoas que non o teñen moi doado, xente que está no paro e que ten difícil a inserción laboral. Hai seis concellos implicados neste plan Avanza para poder facer unha inserción laboral como mínimo de 21 persoas, das 60 que agora mesmo están realizando este programa que rematará o 31 de agosto. Neste instante estase a dar a formación transversal básica en Burela, en Barreiros e en Mondoñedo para facilitar a busca de emprego. A xente está ilusionada e interesada. Mereceu moito a pena levar adiante este programa. O que aprobamos foron as bases para proceder á contratación dunha empresa que impartirá a formación específica en tres campos, que son atención sociosanitaria, operacións básicas de restauración e bar, e selvicultura, agrogandeiría e pesca. A única intención será empregar a parte desta xente nalgunha empresa relacionada con estes sectores”.\nO presidente da Mancomunidade explicou que “falamos tamén da avespa velutina e de cómo se aplican os protocolos para erradicala e tamén nos centramos na polilla guatemalteca. Chegamos á conclusión de que cada Concello solicitará a Medio Rural a celebración de xuntanzas informativas en cada municipio para abordar esta nova problemática. Estivemos analizando si facer xuntanzas conxuntas ou por separado e finalmente optamos pola segunda das opcións”.\nSobre a presenza de socorristas durante o vindeiro verán nos areais do litoral Alfredo Llano lembrou que “xa o ano pasado tivemos déficit destes profesionais e desde a Mancomunidade queremos facilitar formación para que os rapaces que o desexen poidan realizar un curso homologado de socorrismo e así poder ter traballo durante o verán ao longo de dous ou tres meses, tanto nas praias como nas piscinas da nosa comarca. Estes cursos teñen un custo elevado entón o que faremos será organizar algún para que remate antes de xuño, solicitaremos subvencións á Deputación de Lugo ou á Xunta para que se faga cargo dun terzo do seu custo por alumno, outro terzo que o paguen os concellos que precisamos socorristas durante o verán e o terzo restante que o pague cada alumno o alumna, porque serán os que leven o título para a casa. Queremos ter socorristas suficientes para afrontar a vindeira campaña de verán”.\nNo pleno ordinario celebrado este mércores os Concellos tamén analizaron a sinalización da Mancomunidade, da comarca como tal: “despois de participar en Fitur hai unha cuestión que vemos moito máis clara, que é poñer A Mariña como xeodestino turístico, e buscaremos as maneiras de que esta comarca se dea a coñecer como algo único. Hai unha subvención para cartelería que queremos colocar ás entradas da comarca vindo de Asturias, da Coruña ou de Lugo. Levaría o noso emblema da Mariña lucense e tamén o nome de cada Concello e aí indicaríanse os atractivos turísticos de cada municipio. Este ano non dará tempo de facelo, porque temos que inscribirnos no catálogo correspondente que xestiona a Axencia Galega de Turismo. Farémoslle chegar a nosa petición e procuraremos levalo adiante en canto sexa posible, quizais o vindeiro ano”.\nSobre a xuntanza pendente con Feve Llano indicou que “temos pendentes reunirnos con Feve, con técnicos ou responsables desta liña, para falar basicamente daquela proposta que xa temos nosoutros plantexada desde a Mancomunidade, unha mellora nas liñas, nas estacións e sobre todo unha garantía de servizos para a xente que puidera vir visitarnos, ofertar algo específico como poden ser os trens turísticos. Estamos pendente de toda a reorganización que está a levar adiante en Feve e en Adif para concretar esa xuntanza, que é moi importante para nós”.\nFinalmente Alfredo Llano referiuse á proposta realizada polo alcalde de Foz “para que o edificio do Cenima sirva como soporte para distribuír toda a información turística da comarca da Mariña e dos seus recursos e atractivos. Alí podería haber vídeos, folletos, exposicións permanentes ou eventos que busquen a difusión turística da Mariña. Todos os Concellos deben ter nas súas oficinas de turismo información de toda A Mariña, a parte da específica de cada municipio deben contar coa do resto dos membros da Mancomunidade. O Cenima pódenos servir perfectamente para este cometido. No próximo pleno ordinario é posible que xa aprobemos esta cuestión que onte expuxo o alcalde de Foz, Javier Castiñeira”.


Malpica humaniza a rúa Igrexa por 85.000 euros - NH Diario\nInicio Costa da Morte Malpica humaniza a rúa Igrexa por 85.000 euros\nRealizarase unha nova rede separativa de saneamento para substituír á existente, que se atopa moi deteriorada\nO Concello de Malpica investirá 85.459,72 euros nos traballos de humanización da rúa Igrexa, co obxectivo de que “o peón cobre protagonismo fronte ao tráfico rodado”, tal e como sinala o rexedor, Walter Pardo.\nA rúa reducirase no ancho no relativo ao tráfico e ampliarase a zona peonil, continuando así co resto de proxectos de reforma integral realizados no municipio como os das rúas Garda Civil José Antonio Pardines, Doutor Fleming e a Travesía de Emilio González López; e que se pretende continúen cara a rúa Vila Fano e Emilio González López.\nPara obter este resultado procederase a retirar o mobiliario existente, demoleranse os pavimentos existentes e realizarase unha nova rede separativa de saneamento que substituirá á existente, actualmente moi deteriorada.\nArtigo anteriorVimianzo apraza o comezo das andainas ‘Recunchos, outono 2020’\nArtigo seguinteReunión en Santiago para abordar a viabilidade do traslado da Escola Infantil de Muxía


Ditame sobre o proxecto de orde pola que se establecen as bases reguladoras do programa de incentivos á contratación das persoas desempregadas incorporadas ao programa de activación para o emprego, e se procede á súa convocatoria para o ano 2015.\nO día 22 de maio de 2015 tivo entrada no Consello Galego de Relacións Laborais escrito da Secretaría Xeral Técnica da Consellería de Traballo e Benestar, xunto co que remite proxecto de orde pola que se establecen as bases reguladoras do programa de incentivos á contratación das persoas desempregadas incorporadas ao programa de activación para o emprego, e se procede á súa convocatoria para o ano 2015, e solicítase, para os efectos de dar cumprimento ao establecido no artigo 3º.2 b) da Lei 5/2008, do 23 de maio, pola que se regula o Consello Galego de Relacións Laborais, o ditame preceptivo sobre o citado proxecto normativo.\nSegundo a exposición de motivos do proxecto, o Programa de Activación para o Emprego (PAE) é un programa específico e extraordinario de carácter temporal que está regulado polo Real decreto-lei 16/2014, do 19 de decembro, (BOE núm. 307, do 20 de decembro de 2014). Esta orde establece as bases reguladoras dos incentivos ás empresas con centros de traballo en Galicia que contraten, de xeito indefinido ou temporal, as persoas desempregadas incorporadas ao PAE.\nAs bases que rexen os programas regulados nesta orde establecen un procedemento de concesión que non ten a consideración de concorrencia competitiva, dado que, de acordo coa finalidade e obxecto do programa, non resulta necesario realizar a comparación e prelación das solicitudes presentadas nun único procedemento, senón que a concesión das axudas se realiza pola comprobación da concorrencia na entidade solicitante dos requisitos establecidos ata o esgotamento do crédito orzamentario.\nSegundo o artigo 1 do proxecto, a convocatoria estrutúrase en tres programas:\na) Programa de incentivos á contratación indefinida inicial de persoas desempregadas beneficiarias do Programa de Activación para o Emprego.\nb) Programa de incentivos á transformación en indefinidos de contratos temporais formalizados con persoas traballadoras beneficiarias do Programa de Activación para o Emprego.\nc) Programa de incentivos á contratación temporal de persoas desempregadas beneficiarias do Programa de Activación para o Emprego.\nO crédito orzamentario para a concesión das subvencións reguladas nesta convocatoria, por importe de 2.400.000 e 300.000 €, que aparece recollido na memoria explicativa e económica, financiarase, respectivamente, con cargo ás aplicacións orzamentarias 11.02.322C.473.5 e 11.02.322C.481.6 (artigo 2).\nPoderán ser entidades beneficiarias dos incentivos previstos nesta orde, de acordo co disposto no seu artigo 4, as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten traballadoras ou traballadores por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen na orde.\nA participación das Comunidades Autónomas é imprescindible para a posta en funcionamento e a implementación deste programa extraordinario de activación, como administracións competentes para a deseño e execución, nos seus respectivos ámbitos territoriais, das políticas activas de emprego.\nAs axudas establecidas nesta orde quedan sometidas ao réxime de minimis nos termos establecidos no Regulamento (UE) Nº 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de Funcionamento da Unión Europea ás axudas de minimis (DOUE L352, do 24 de decembro de 2013), tal como se dispón no artigo 17.\nNo programa de incentivos á contratación indefinida inicial de persoas desempregadas beneficiarias do PAE, regulado no capítulo II, a persoa traballadora pola que se solicita a subvención deberá estar incorporada ao programa de activación para o emprego e estar desempregada na data da súa contratación indefinida segundo se recolle no artigo 19.\nPolo que se refire ás contías destes incentivos, o artigo 20 recolle establece que as contratacións indefinidas iniciais incentivaranse cunha axuda de 8.000 euros, que pode chegar a contía máxima de 9.800 euros.\nEntre as obrigas das entidades beneficiarias figura no artigo 24 a de manter no seu cadro de persoal fixo ás persoas traballadoras subvencionadas durante un período de 2 anos contado desde a data de realización da contratación.\nSerán subvencionables ao abeiro deste programa, de acordo co disposto no artigo 26, as transformacións en indefinidos de contratos temporais formalizados con persoas traballadoras incorporadas ao programa de activación para o emprego sempre que o contrato temporal se formalizase con posterioridade ao 15 de xaneiro de 2015 e a súa transformación se realice ata o 30 de setembro de 2015.\nNo programa de incentivos á transformación en indefinidos de contratos temporais formalizados con persoas traballadoras beneficiarias do programa de activación para o emprego, recollidos no capítulo III, disponse que a transformación de contratos temporais en indefinidos incentivarase con 4.000 euros ata unha contía máxima de 5.800 euros. As entidades beneficiarias terán a obriga de manter no seu cadro de persoal fixo ás persoas traballadoras subvencionadas durante un período de 12 meses, contado desde a data de realización da transformación subvencionada de acordo co previso no artigo 32 do proxecto.\nPolo que se refire ao Programa de incentivos á contratación temporal de persoas desempregadas beneficiarias do PAE, regulado no capítulo IV, os incentivos previstos neste programa serán de aplicación a todas as modalidades contractuais de carácter temporal a tempo completo que se realicen con persoas desempregadas incorporadas ao programa e terán unha duración mínima inicial de 12 meses (artigo 35). A contía da axuda será de 3.000 euros ata un máximo de 4.800 euros (artigo 36).\nO texto do proxecto normativo remitido para ditame denominado “Orde pola que se establecen as bases reguladoras do programa de incentivos á contratación das persoas desempregadas incorporadas ao programa de activación para o emprego e se procede á súa convocatoria para o ano 2015” consta de: Exposición de motivos, catro capítulos, corenta e nove artigos (sic), unha disposición adicional e dúas disposicións finais.\nO día 4 de xuño de 2015 reúnese este Comité e acorda emitir o ditame que se referencia a continuación, que contén oito consideracións específicas sobre a valoración da norma, de carácter unánime, manifestadas polas organizacións sindicais e empresarial.\nContén así mesmo, como anexos, as consideracións xerais e específicas de carácter non unánime:\n-\tUnha xeral e unha específica manifestada pola CIG (anexo I)\n-\tTres específicas manifestadas pola CEG (anexo II)\n-\tUnha específica manifestada polos sindicatos UGT Galicia e SN de CC.OO. de Galicia e máis a CEG (anexo III)\n-\tCinco específicas manifestadas polas organizacións sindicais que integran o Consello (anexo IV)\nEn relación coa solicitude de ditame sobre o proxecto de “Orde pola que se establecen as bases reguladoras do programa de incentivos á contratación das persoas desempregadas incorporadas ao programa de activación para o emprego e se procede á súa convocatoria para o ano 2015”, da Consellería de Traballo e Benestar, con data de rexistro de entrada neste Consello o 22 de maio de 2015, e para os efectos de dar cumprimento ao establecido no artigo 3º.2 b) da Lei 5/2008, do 23 de maio, pola que se regula o Consello Galego de Relacións Laborais, o Comité Delegado polo Pleno do Consello para a emisión de ditames, despois da xuntanza celebrada o día 4 de xuño de 2015, acordou pronunciarse en canto ás seguintes consideracións:\nCONSIDERACIÓNS ESPECÍFICAS DE CARÁCTER UNÁNIME SOBRE A VALORACIÓN DA NORMA MANIFESTADA POLAS ORGANIZACIÓNS SINDICAIS E EMPRESARIAL.\nPrimeira.- Artigo 4. Entidades beneficiarias.\nNo apartado 3 deste precepto récollese unha numeración con letras, entre as que está o “j”, que non existe no alfabeto galego, polo que este Comité propón que sexa substituído polo seguinte que corresponda.\nSegunda. - Artigo 7. Consentimentos e autorizacións.\nEn relación co disposto neste artigo, o Comité propón que se invirta a redacción de cada un dos apartados 1 e 2, para o mellor cumprimento da Lei de Protección de datos de carácter persoal e que estableza, en primeiro lugar, a obriga da entidade solicitante de aportar as certificacións e, en segundo lugar, a opción de autorizar expresamente ao órgano xestor para que solicite no seu nome as certificacións.\nTerceira.- Artigo 10. Resolución e recursos.\nCuarta.- Artigo 17. Réxime de axudas.\nEste Comité considera incorrecta a inclusión destas axudas nestes apartados, dado que non constitúen un sector, e propón que se recollan estes supostos nun parágrafo separado.\nQuinta.- Artigo 21. Exclusións.\nNo apartado 3 deste artigo faise referencia ás persoas traballadoras que prestasen servizos na mesma empresa ou grupo de empresas.\nEste Comité considera que debería figurar no proxecto normativo que se entende por grupo de empresas para os efectos desta orde.\nIgual consideración formúlase respecto do apartado 3 do artigo 37.\nSexta.- Artigo 27. Requisitos.\nNo apartado 1 deste artigo utilízase a expresión “Haber estado incorporada ao programa”. Este Comité considera que a expresión correcta é a de “Ter estado incorporada ao programa”.\nSétima.- Capítulo IV.\nEste Comité observa que neste capítulo hai un salto na numeración dos artigos e se pasa do 40 a 49, polo que debería corrixirse.\nAdemais, obsérvase que as ditas disposicións non aparecen encaixadas baixo un título común, polo que se propón que se inclúa na redacción o epígrafe “Disposicións finais”, antes de enunciar cada unha de elas.\nCONSIDERACIÓNS NON UNÁNIMES SOBRE A VALORACIÓN DA NORMA MANIFESTADAS POLA CONFEDERACIÓN INTERSINDICAL GALEGA:\nA grave problemática das persoas desempregadas de longa duración, en risco de pobreza e exclusión social, non se vai solucionar porque a unha parte delas (as que teñen responsabilidades familiares directas) se lle ofreza unha axuda condicionada de 426€ ao mes durante medio ano, que agora se pretende “reforzar” con esta Orde mediante subvencións ás entidades empregadoras, e non coa mellora das axudas ás persoas en desemprego.\nConsideramos que este colectivo necesita urxentemente a garantía dun salario de inserción laboral mentres non atopen emprego en condicións dignas, ao tempo que se implementan polos gobernos políticas radicalmente distintas das actuais, que servan para reactivar a economía real e para crear emprego.\nTrátase, por outra parte, dun programa de previsible escaso impacto, pois afectaría a menos de cincocentas persoas, no hipotético caso de que chegaran a aplicarse a totalidade dos recursos orzamentados (2.700.000 €), é dicir, a menos do 2,5% das persoas potencialmente beneficiarias.\nConsideración específica: Artigo 12.- Incompatibilidades e concorrencia.\nA CIG considera que neste artigo debería establecerse, como límite subvencionable, o custo de Seguridade Social orixinado pola persoa contratada.\nIgual consideración formúlase respecto do apartado 3 do artigo 20.\nPrimeira.- Artigo 21. Exclusións.\nNa nosa opinión, para un maior impacto da medida, debería eliminarse esta exclusión porque impide que persoas que traballaran recentemente na empresa por un período de corta duración podan ser beneficiarias finais da medida de estímulo á contratación.\nSegunda.- Artigo 24. Obrigas das entidades beneficiarias.\nNo programa de incentivos á contratación indefinida inicial de persoas desempregadas beneficiarias do programa de activación para o emprego se establece como unha obriga das entidades beneficiarias a de manter no seu cadro de persoal fixo ás persoas traballadoras subvencionadas por un período de dous anos contados desde a data da realización da contratación. A diferenza do establecido neste programa, no art. 32 do capítulo III (programa de incentivos á transformación en indefinidos de contratos temporais) se estipula un prazo de mantemento no cadro de persoal fixo das persoas traballadoras contratadas de doce meses.\nConsidérase conveniente, aos efectos de alcanzar un maior número de solicitudes e un maior impacto do programa de contratación indefinida inicial, que se efectúe unha harmonización do prazo en ambos programas establecendo no art. 24 o mesmo período de doce meses, tendo en consideración que en ningún caso podería a axuda superar o custo total anual por canto esta se limita ao 80% do custo salarial anual, sen incluír as cotas á Seguridade Social (art. 20.3).\nTerceira.- Artigo 25. Reintegro.\nPor unha banda neste precepto se estipula con respecto ao cálculo da contía a reintegrar parcialmente no suposto de efectuar a substitución fora do prazo regulado no artigo 24, que o mes no que se leve a cabo a substitución considerarase como mes de incumprimento, sexa cal sexa o día de dito mes no que aquela se realice e, por outra banda, se regula o cálculo para o suposto de efectuarse a substitución en prazo, pero esta non fora feita polo menos cunha xornada de traballo igual ao da persoa que causou baixa, sinalando que o mes no que se leve a cabo a substitución será computado entre os meses con xornada inferior, sexa cal sexa o día de dito mes no que aquela se realice.\nSe solicita que o sistema de cálculo prevea a devolución exclusivamente pola parte do mes na que o posto estivo vacante e que no caso do mes no que se efectúe a substitución con xornada inferior se teña en conta para o cálculo do reintegro só a parte do mes con xornada inferior.\nCONSIDERACIÓN ESPECÍFICA NON UNÁNIME SOBRE A VALORACIÓN DA NORMA DAS ORGANIZACIÓNS SINDICAIS UGT-GALICIA E S.N. DE CC.OO. DE GALICIA E A CEG:\nArtigo 6. Solicitudes e prazo de presentación,\nNo apartado 5 deste artigo establécese que o prazo para a presentación de solicitudes rematará o 30 de setembro de 2015.\nAs organizacións sindicais UGT-Galicia e SN de CCOO de Galicia e a Confederación de Empresarios de Galicia consideran que o dito prazo é curto e que debería ampliarse.\nCONSIDERACIÓNS ESPECÍFICAS NON UNÁNIMES SOBRE A VALORACIÓN DA NORMA MANIFESTADAS POLAS ORGANIZACIÓNS SINDICAIS UGT-GALICIA, S.N. DE CC.O.O. DE GALICIA E CIG:\nPrimeira.- Artigo 19. Requisitos.\nNo apartado 4 desta disposición establécese que para o cómputo do cadro de persoal fixo non se terán en conta as baixas producidas por propia vontade da persoa traballadora, ou, entre outras causas, por xubilación.\nIgual consideración formúlase respecto do artigo 35.3\nSegunda.- Artigo 21. Exclusións.\nO apartado 4 deste artigo recolle, entre as exclusións, o suposto das persoas traballadoras que rematen unha relación laboral de carácter indefinido nun prazo de tres meses previos á formalización do contrato polo que se solicita a subvención, con algunha excepción.\nTerceira.- Artigo 24. Obrigas das entidades beneficiarias.\nNo apartado 1 desta disposición obrígase ás empresas beneficiarias a manter no seu cadro de persoal fixo ás persoas traballadoras subvencionadas ao abeiro desta orde durante un período de dous anos a computar desde a data de realización da contratación.\nAs organizacións sindicais consideran que, ao establecerse un prazo tan curto, pódese propiciar que se perverta o obxectivo de avanzar na estabilidade contractual das persoas traballadoras, xa que se da o paradoxo de que a indemnización por despedimento pode resultar sensiblemente inferior á subvención percibida pola contratación indefinida, polo que se debería incrementar ata cinco anos o referido período.\nCuarta.- Artigo 24. Obrigas das entidades beneficiarias.\nNo último punto do apartado 1 deste artigo obrígase ás entidades beneficiarias a comunicar a nova contratación ao órgano que concedeu a axuda. Igual obriga establecen os artigos 32 e 40.\nAs organizacións sindicais consideran que debería establecerse un prazo para comunicar a dita obriga.\nQuinta.- Artigo 32. Obrigas das entidades beneficiarias.\nO apartado 1 desta disposición obriga ás empresas beneficiarias a manter no seu cadro de persoal fixo ás persoas traballadoras subvencionadas durante un período de 12 meses a computar desde a data de realización da transformación subvencionada.\nAs organizacións sindicais consideran que, ao establecerse un prazo tan curto, pódese propiciar que se perverta o obxectivo de avanzar na estabilidade contractual das persoas traballadoras, polo que se debería incrementar ata cinco anos o referido período.


xardins archivos - Concello da Guarda\nO Concello de A Guarda participou este mércores en Allariz no Certame de valoración do programa Vilas en Flor que recoñece o labor na xestión de zonas verdes dos concellos galegos de menos de 40.000 habitantes. A Guarda participa por …\n• Os traballos foron realizados pola empresa local de Xardineiría San Jerónimo Emiliani Na mañá deste martes día 16 de marzo de 2021, o Alcalde da Guarda, Antonio Lomba; a Concelleira de Medio Ambiente, Montserrat Magallanes; técnicos de Medio Ambiente …\nO Concello da Guarda mellorará os espazos axardinados da estrada de Circunvalación\nO Concello da Guarda porá en marcha nos próximos días un proxecto para a mellora estética das zonas verdes existentes na estrada de circunvalación ao seu paso polo barrio da Cruzada. O concello encargou a proposta de mellora do axardinamento …


A valedora desprazarase aos concellos galegos para ofrecer atención directa á cidadanía - Valedor do PoboValedor do Pobo\nA valedora desprazarase aos concellos galegos para ofrecer atención directa á cidadanía\n28 Setembro, 2015 Institución, Novas\nA valedora do pobo, Milagros Otero Parga, estreará nas próximas semanas unha iniciativa de achegamento ás persoas, que a levará a manter encontros periódicos coa cidadanía nos seus lugares de residencia. Xa remitiu invitacións aos alcaldes dos sete principais concellos da comunidade, aínda que a idea consiste en estender a iniciativa a todos os recunchos da nosa xeografía.\nUn dos obxectivos da nova valedora pasa por afirmar a súa contribución á creación dunha auténtica cultura de dereitos entre a poboación e transmitir cales son os mecanismos para poder exercelos. A súa vontade consiste en facelo con base no principio de proximidade, en contacto directo coa poboación xa que, como afirma na misiva remitida aos alcaldes, a cidadanía ten dereito a unha presenza achegada da valedora.\nMilagros Otero apela á colaboración dos concellos nesta primeira fase de encontros. As actividades de atención directa á veciñanza celebraranse de xeito presencial, e con participación da valedora, en espazos municipais de carácter veciñal, cultural ou social que determinen as institucións.\nDesde o Valedor do Pobo considérase que a defensa dos dereitos humanos debe ser unha tarefa a desenvolver en rede, con implicación de todos os axentes públicos. Desde que o pasado 2 de setembro, a actual valedora tomara posesión, dous foron os seus propósitos para o primeiro mes de traballo xa materializados: a apertura en horario de tarde dos servizos de atención presencial na oficina de Santiago e a organización de accións de encontro coas persoas nos seus lugares de residencia. Neste último aspecto convídase aos municipios interesados en contar coa visita da valedora a solicitalo por medio do correo electrónico: valedor@valedordopobo.gal.


197 luminarias tipo LED para renovar o alumeado público de Barro - Pontevedra Viva\nEdificio do Concello de Barro\n197 luminarias tipo LED para renovar o alumeado público de Barro\nXoves 8 de Abril, 2021 ás 14:13 do Xoves 8 de Abril, 2021\nO Concello de Barro adheriuse ao proxecto colectivo elaborado pola Deputación de Pontevedra co que se conseguiu unha subvención do Instituto para a Diversificación e Aforro da Enerxía (IDAE) con fondos europeos para actuacións de renovación de alumeado público exterior mediante a substitución das luminarias actuais por luminarias tipo LED.\nTal e como declarou o goberno local, a tecnoloxía LED é fundamental para avanzar no obxectivo dunha economía baixa en carbono e na transición ecolóxica cara un modelo máis sostible e respectuoso co medio ambiente. A eficiencia desta luminaria ten como consecuencia un aforro enerxético do 45% e a conseguinte redución das emisións de CO2.\nEsta actuación ten un orzamento de 89.724.28 euros e será financiada nun 80% con fondos FEDER, nun 15% pola Deputación de Pontevedra e nun 5% polo Concello de Barro. Segundo o Concello, as obras darán inicio nas vindeiras semanas e estarán rematadas antes do verán.\nAs actuacións deste proxecto inclúen o cambio de 197 luminarias en total. Desta forma, pasarán a tecnoloxía LED todas as luminarias dende o Lombo da Maceira ata a entrada do lugar da Maquieira, exceptuando o tramo do Santo Antoniño, posto que irá noutro proxecto distinto.\nAdemais, a tecnoloxía LED tamén chegará aos lugares do Coruto, Porráns, Cangrallo e a algunhas luminarias dos lugares do Pazo e Constenla, por ser dependentes de cadros eléctricos situados na N-550.\nEsta será a primeira fase de cambio de luminarias en Barro xa que, segundo o goberno municipal, están traballando nun novo proxecto para cambiar máis de 400 luminarias das tradicionais por luminarias con tecnoloxía LED nas parroquias de Curro e A Portela, e no núcleo do Santo Antoniño.\nBarro aproba un convenio coa Deputación para executar un novo proxecto de aforro enerxético


(01/07/2011) Concurso para a concesión de explotación do servizo de cafetería do IES As Bizocas\nBases e convocatoria para a concesión de subvencións a asociacións e entidades sen ánimo de lucro que desenvolvan actividades culturais no ano 2011 (BOP do 25/05/2011)\n(25/04/2011) Prego de condicións que rexerán na contratación laboral temporal de 10 auxiliares da Policía Local. Prazo para presentar as solicitudes do 26 ao 30 de abril de 2011, ambos incluidos.\nBases para a concesión de subvencións a clubs deportivos do concello do Grove\n(BOP do 14/04/2011)\nPode consultalas neste enlace. (O prazo para a presentación das solicitudes rematará o 5 de marzo de 2011.)\nConvócase unha praza da categoría de policía, integrada no grupo C, subgrupo C1, da escala básica de administración especial, subescala de servizos especiais, do corpo da Policía Local do Concello do Grove, dotada coas retribucións básicas e complementarias correspondentes ao seu grupo de titulación e asignadas ao posto de traballo. Máis información no


Ordessiete: A biblioteca municipal de Ordes celebrará o Día do Libro repartindo libros\nA biblioteca municipal de Ordes celebrará o Día do Libro repartindo libros\nA biblioteca municipal de Ordes está ubicada nos baixos da Alameda.\nUnha mostra sobre biografías achegará este xénero e dará a coñecer os máis de 850 títulos dos que dispón o centro\nA biblioteca municipal de Ordes celebrará o vindeiro luns o Día do Libro cunha xornada de portas abertas na que agasallarán a todos os visitantes con libros. Entre eles haberá, entre outros, exemplares de novela, teatro, poesía e conto.\nCo gallo da mesma celebración tamén se están a expoñer exemplares dos centos de biografías que alberga a biblioteca. Un expositor especialmente instalado para a ocasión na entrada do local exhibe unha pequena mostra dos máis de 850 libros que posee o centro e nos que se narran a vida de perxonaxes históricos e contemporáneos que destacaron pola súa labor en eidos como os da política, deportes ou cultura en calquera das súas disciplinas.\nPor outra banda, os nenos e nenas de entre 3 e 12 anos xa poden entregar os seus debuxos para participar no sorteo de varios lotes de contos, libros e outros regalos que se realizará co gallo do Día das Letras Galegas o próximo 17 de maio. A temática escollida este ano foi Galicia, e todas as obras presentadas exhibiranse nas instalacións da biblioteca durante as vindeiras semanas para o disfrute de todos.\nTras un mes dende a súa posta en marcha a campaña Lendo, compartimos está a ser un éxito. Organizada polo persoal da biblioteca de Ordes ésta consiste no préstamo gratuito de todo tipo de libros entre os usuarios e usuarias. Para elo os traballadores encárganse de recoller, catalogar e facer as xestións pertinentes para o seu préstamos e posterior devolución. O número total de obras depositadas para esta iniciativa pódense contabilizar por centos e entre eles figuran obras de todos os xéneros, estilos e temáticas.\nPublicado por S7 en 19:24


Esculpindo o río | culturagalega\nCinco canteiros moldean as pedras do río Arenteiro no certame "Galicia en Pedra"\nEsculpindo o río\nA tranquilidade do curso medio do río Arenteiro ó seu paso por Pazos, no concello de Boborás, viuse interrompida onte polo son dos cinceis, os puntóns e as rebarbadoras. Cinco canteiros están a labrar varias pedras do leito fluvial con novas formas dentro do certame "Galicia en Pedra". Con esta iniciativa preténdese recuperar o contorno do río e reivindicar o labor dos canteiros. Para o venres está previsto que rematen o seu traballo e se poidan admirar as esculturas.\nSon catro días\nManuel Freire, coordinador do certame "Galicia en Pedra" está a ser o encargado de vixiar o desenvolvemento das obras escultóricas e de proporcionar ós canteiros material para o seu traballo. A última hora da tarde onte xa eran catro os que comezaran a bater nas pedras do río para irlles dando forma, e o agudo son da rebarbadora ía turbando a paz da zona. Pola mañá todos eles decidiran xa sobre que pedras ían actuar e cales iban ser as formas das súas obras, que realizarán en catro días. O tramo sobre o que están actuar estes artesáns é o comprendido entre a ponte de Pazos, en Boborás e a desembocadura do Arenteiro no río Avia. Os canteiros participantes, todos eles da comarca do Carballiño, pretenden constiuir unha asociación profesional logo deste evento.\nAs formas da pedra\nO xornal "La Región" explícanos hoxe as diferentes opcións que escolleron os participantes para desenvolver o seu labor. Así, Manuel Castro, da localidade de Punxín, realizará unha escultura que chamará "O vixía do río" sobre unha grande pena situada no centro do cauce. Pola súa banda, Alberto Fernández, de Maside, optou tamén por unha grande pedra que, segundo el, "semella o cú dunha muller agochada". Aproveitando esta semellanza realizará unha obra chamada "Mexando no río", a través da cal pasará a auga. Esther Veiga, de Beariz, pretende realizar unha "Ninfa" e, se ten ocasión, outras pequenas figuras onda ela, aproveitando un grupo de pedras na parte baixa do río. A última das artesáns que comezou onte o seu traballo, Laura Rodríguez, realizará a súa obra na parte alta do río, onda a ponte de Pazos. Sobre o muro adxacente ó camiño porá a escultura dunha muller. Todos os participantes están de acordo no orixinal desta iniciativa e sinalan a súa esperanza de que se desenvolvan outras semellantes.


A viticultura galega explora o uso de drons para aplicar fitosanitarios e reducir custos | Parque Tecnolóxico de Galicia\nInicio › Newsletter › Actualidade › A viticultura galega explora o uso de drons para aplicar fitosanitarios e reducir custos\nA viticultura galega explora o uso de drons para aplicar fitosanitarios e reducir custos\nA agricultura de precisión é xa unha realidade e entrou con forza na viticultura. En Galicia, esta revolución aínda é incipiente pero xa hai bodegueiros na Ribeira Sacra que dende hai un ano utilizan sistemas de teledetección de pragas con drons para localizar enfermidades e actuar de forma inmediata cando aparecen.\nA segunda fase do proceso, a aplicación de fitosanitarios, tamén ten a súa ferramenta aérea non tripulada e presentouse por primeira vez en Galicia nun viñedo de Arnoia, no Ribeiro, no marco do segundo Congreso Internacional de Drons que organiza a Asociación Galega de Graduados e Enxeñeiros Técnicos de Telecomunicacións, AGGETT.\nA empresa galega Aerocámaras, especialista no emprego de drons e situada en Tecnópole, abordou neste foro as diferentes aplicacións agrícolas e forestais desta tecnoloxía e puxo o colofón ao congreso cunha demostración do que é capaz de facer un dron nunha plantación de vide. Dende unha planimetría do terreo e reconto das plantas á pulverización dos produtos fitosanitarios na medida xusta e só cando sexa necesario. O resultado é unha explotación máis sustentable e eficiente xa que minimiza o uso de produtos químicos, axiliza o traballo e reduce a man de obra e custos.\nO primeiro voo nunha plantación de Galicia fíxoo o dron Agras MG-1 S, capaz de sulfatar unha viña dunha hectárea e media en 10 minutos. A demostración tivo lugar na contorna do balneario de Arnoia, onde se celebrou a comida de peche do congreso, á que asistiron, entre outros, a presidenta do Congreso dos Deputados, Ana Pastor, e a directora da Axencia Estatal de Seguridade Aérea, EASA, Isabel Maestre.\nO xerente de Aerocámaras, Jaime Pereira, explicou que estes equipos xa traballan a pleno rendemento no sur de España, sobre todo en Estremadura, onde as plantacións son máis extensas. Galicia é un mercado que empeza a mostrar interese pola aplicación desta tecnoloxía á viticultura. De feito, xa contan con varios clientes na Ribeira Sacra que monitorizaron os seus cultivos e actualmente están en conversacións cunha das cinco denominacións de orixe.\nA intervención en viñedos realízase en dúas fases con dous drons diferentes. Na primeira utilízase un aparato equipado con cámara multiespectral co que se realiza un plan do cultivo a través dun varrido que xera fotografías da plantación. Os datos recollidos a través de sensores impórtanse a un programa de agricultura de precisión que os procesa. "Podemos contar o número de plantas, a altura de cada unha, o vigor, o nivel de clorofila,", explica Pereira, "e somos capaces de detectar pragas, sobre todo pola perda de vigor da planta, e controlar as necesidades de rego".\nA partir deste momento realízanse voos periódicos e mantense informado da evolución das plantas ao agricultor a través dunha aplicación informática.\nA segunda fase, é a que se presentou por primeira vez en Arnoia e consiste na aplicación de fitosanitarios tratando a área con maior precisión mediante unha pulverización de microgotas. Este sistema leva a mínimos o uso de produtos químicos xa que "o cultivo só recibe o fitosanitario que necesita; nós utilizamos 10 litros fronte aos 200 litros que para a mesma superficie se utilizan con outros métodos, a diferenza é abismal", sinala Pereira.


Cosmovisión - Wikipedia, a enciclopedia libre\nconcepción persoal ou dun colectivo da existencia, a realidade ou «o mundo»\nUnha cosmovisión, ou weltanschauung, é o conxunto de opinións e crenzas que conforman a imaxe ou concepto xeral do mundo que ten unha persoa, época ou cultura, a partir do cal interpreta a súa propia natureza e a de todo o existente. Unha cosmovisión define nocións comúns que se aplican a todos os campos da vida, desde a política, a economía ou a ciencia ata a relixión, a moral ou a filosofía.\nBatalla de Alexandre en Issus, de Albrecht Altdorfer. O xénero da paisaxe do mundo non pretendía só reflectir un evento ou paisaxe particular, senón englobar o maior número de compoñentes que conforman a cosmovisión da época, mesmo incluíndo na imaxe montañas e acontecementos de países distantes\nA "cosmovisión" é un concepto fundamental da filosofía e epistemoloxía alemás, e refírese unha ampla percepción do mundo. Ademais, reférese ao marco conceptual de ideas e crenzas a través das que un individuo interpreta o mundo e interactúa con el. O termo "cosmovisión" é unha adaptación do alemán Weltanschauung (Welt, "mundo", e anschauen, "observar"), unha expresión introducida polo filósofo Wilhelm Dilthey na súa obra Einleitung in die Geisteswissenschaften ("Introdución ás Ciencias da Cultura", 1914). Dilthey, un membro da escola hermenéutica, sostiña que a experiencia vital estaba fundada "non só intelectual, senón tamén emocional e moralmente" no conxunto de principios da sociedade e da cultura na que se formou. As relacións, sensacións e emocións producidas pola experiencia peculiar do mundo no seo dun ambiente determinado contribuirían a conformar unha cosmovisión individual. Todos os produtos culturais ou artísticos serían á súa vez expresións da cosmovisión que os crease; a tarefa hermenéutica consistiría en recrear o mundo do autor na mente do lector. O termo foi rapidamente adoptado nas ciencias sociais e na filosofía, onde se emprega tanto traducido como na forma alemá orixinal.\nUnha cosmovisión non sería tanto unha teoría particular sobre do funcionamento dalgunha entidade particular, senón unha serie de principios comúns que inspirarían teorías ou modelos en todos os niveis: unha idea da estrutura do mundo, que crea o marco ou paradigma para as restantes ideas. Deste xeito, pertence ao ámbito da filosofía tradicionalmente chamado metafísica (aínda que doutrinas tradicionalmente antimetafísicas, como o positivismo ou o marxismo poidan constituír unha cosmovisión para os seus achegados). Con todo, unha cosmovisión non é unha elaboración filosófica explícita nin depende dunha; pode ser máis ou menos rigorosa, acabada e intelectualmente coherente.\nOs sistemas filosóficos, relixións ou sistemas políticos poden constituír cosmovisións, posto que prové un marco interpretativo a partir do cal os seus adherentes e seguidores elaboran doutrinas intelectuais e éticas. Exemplos son o xudaísmo, o cristianismo, o islam, o socialismo, o marxismo, o cientificismo, o humanismo ou o nacionalismo. As cosmovisións son complexas e resistentes ao cambio; poden, polo tanto, integrar elementos diverxentes e aínda contraditorios. A afirmación intransixente e autoritaria da propia cosmovisión é o fundamentalismo.\nA partir das obras de arte pódese percibir a Weltanschauung ou cosmovisión dunha época. Algunhas doutrinas filosóficas tiveron máis difusión grazas á literatura que a tratados filosóficos. Recíprocamente, coñecer a cosmovisión permite chegar a unha comprensión máis profunda dun texto ou dunha obra artística. Un xénero particular que pretendía recoller alegoricamente a realidade física (a paisaxe) e as súas implicacións nas crenzas e conceptos xerais políticos, relixiosos, etc, que conformaban a cosmovisión foi o da paisaxe do mundo.\n↑ Definicións no Dicionario da Real Academia Galega e no Portal das Palabras para cosmovisión.\n↑ Definicións no Dicionario da Real Academia Galega e no Portal das Palabras para weltanschauung.\nTraído desde «https://gl.wikipedia.org/w/index.php?title=Cosmovisión&oldid=5825989»


RADIO.- 'Bragolas' sostibles, feministas e feitas en Pontevedra - Pontevedra Viva\nMuchachicha no seu obradoiro\nNada de tangas, fíos, push up, aros ou encaixes. En Muchachicha a roupa interior reivindica a comodidade, os corpos sen complexos e a sustentabilidade acompañada de iconografía mitolóxica. Quen reivindica e elabora estas pezas son dúas mozas afincadas en Pontevedra. Pilar Ceneri é arxentina e Noela Hermida, oriúnda de Poio, que recibiron a PontevedraViva Radio na súa casa-taller.\nA iniciativa empresarial xurdiu hai un par de anos cando quixeron sentirse cómodas mentres lían ou facían ioga. Por que non poder facelo en bragas? E a iso puxéronse. A idea tiña que cumprir algúns requisitos. Un deles que esta peza íntima fose sostible, por iso traballan con téxtiles procedentes de comercio xusto, isto é, algodón de orixe orgánica mesturado con bambú.\nOutro dos requisitos é que fosen cómodas, así que descartaron o tanga e crearon o que denominan 'bragolas': braguitas non son, tampouco bragazas, e "bragola soaba divertido porque tamén lle quita ese tabú que é falar de bragas", explica Noela, quen engade que hai xente que se apuntou ao "me cajo no mundo vaia bragas". O feminismo plásmano nas deusas mitolóxicas que reflicten as pezas: "o imaxinario de muller que xera cada cultura serve para ver como lla ve ao longo da historia e iso é super importante", explica Pilar.\nAtópanse coa tiranía das tallas e da aceptación do corpo: "cremos que falta educación neste sentido e hai moita presión. Temos iso de ver o noso corpo e non querer entrar nun lugar tan grande. E outro estigma co que nos atopamos é o de que as chuchas teñen que ir ergueitas", así que fronte ao realce, elaboran tops. A estas dúas pezas engadiron camisetas unisex, para levar por dentro ou por fóra, suadoiros e monos de verán, comentan nestas Conversas na Ferrería.\nLembran que a súa primeira 'bragola' vendérona nunha das edicións da Sétima Feira. Agora que a situación pandémica leva por diante bo número das feiras artesanais ás que habitualmente acudían, teñen que envorcarse na venda online. E para facerse presentes e promocionar Muchachicha sumáronse a outra iniciativa municipal: PonteLovers.\n'Bragolas' sostibles, feministas e feitas en Pontevedra\nPilar Ceneri e Noela Hermida son a dúas mozas que confeccionan unha roupa interior que reivindica comodidade, corpos sen complexos, sustentabilidade e feminismo.


A importancia da tecnoloxía en Educación - Openuax | Marbrerie\nO desafío para a educación ea importancia da tecnoloxía durante o Covid-19\ncoa chegada do covid-19 o drástico cambio de metodoloxía educativa, social e relacional foi imparable. A educación, como moitas outras áreas da nosa vida, tivo que adaptarse a esta situación, optando pola virtualización na maioría dos casos e a convivencia sen saír das casas. Esta situación posúe varios desafíos; Non temos a tecnoloxía, o papel das TIC para facilitar a educación e a forma de facer un bo uso sen alcanzar o exceso.\nE a virtualización se en áreas pobres ou rurais, non todas as familias que teñen PC ou Internet?\nComo mostra UNICEF, 346 millóns de nenos no mundo non teñen acceso a Internet, isto implica que o 29% do total do mundo non ten a oportunidade de virtualizar a súa educación. En Colombia, o número de mozos que non teñen clases cara a cara por mor do coronavirus é de aproximadamente 11 millóns e segundo o laboratorio de Economía da Educación (Lee), da Pontificia Universidade Javerian, afirma que o 96% de Os municipios do país non teñen ferramentas para virtualizar clases.\nAínda que moitos gobernadores, alcaldes e líderes están asignando recursos para aliviar esta situación, como é o caso de:\nO Ministerio de Educación de Chile e Juneb, que entregou 122 mil ordenadores con conexión a Internet a estudantes menores de 18 anos.\nen Colombia o Ministerio de Información e Tecnoloxías de Comunicacións (MINTIC), a través de ordenadores a Educar, entregou 83.345 equipos con acceso a Internet.\nO goberno de El Salvador ofrece ordenadores portátiles e material educativo a 240 nenos en centros de corentena.\nAínda que estas medidas poden aliviar a situacións de moitos est Udiants, a gran maioría continuará sen acceder á educación durante a corentena, aumentando as lagoas moito máis sociais entre os pobres e ricos. O recente estudo de UNICEF e CECC-SIC revelan que o fracaso escolar afecta a máis de 3,5 millóns de nenos e adolescentes en Centroamérica e aumentará con colegas de corentena e preto.\nNesta situación, hai dúas determinacións:\nproporcionar aos alumnos de ferramentas que lles permitan acceder á educación como un dereito fundamental presentado no artigo 26.2 da Declaración Universal dos Dereitos Humanos.\nVoltar á aula a pesar de a pandemia. “Ao contrario do que sabemos coa gripe, onde os nenos son os principais transmisores, parece que co Coronavirus segregaba menos virus”, segundo o profesor Odile Launay, especialista en enfermidades infecciosas do hospital de Cochin en París. Así que países como Francia, Alemaña, Noruega e Dinamarca xa aprobaron o retorno de Cole!\nComo facer un uso correcto das tecnoloxías para a aprendizaxe?\nInformación e comunicación As tecnoloxías (TIC) contribúen á docencia que ofrecen oportunidades de interacción e creación de novas liñas de traballo individualmente e en grupo. Os profesores deben usalos para desenvolver as habilidades dixitais dos alumnos, pero agora moito máis que nunca se converteu no único medio para educar.\nIsto non é fácil, especialmente para aqueles que foron utilizados para a presión nas aulas, Para entregar o traballo e os exames en persoa ou aqueles que valoraron positivamente a participación do alumno na aula. Non obstante, todas estas accións tamén teñen a súa habitación na rede.\nPara conseguir habilidades óptimas nas tecnoloxías de ensino, certamente recomendamos especializarse a través dun máster nesta área, como o máster en tecnoloxía Openuax en liña educativa, que o preparará para este novo desafío.\nCon todo, para aqueles que só queren ter algunha información indicamos as ferramentas dixitais dispoñibles para cada tipo de actividade que se realizou previamente na aula en unha forma cara a cara. Estas ferramentas atópanse tanto nas plataformas docentes proporcionadas polas institucións como gratuitamente na rede.\nActualmente hai tres tipos de plataformas de ensino segundo o seu prezo:\ncomerciais: plataformas Nos que se pagan por unha licenza para poder usalos. O suscriptor paga segundo a duración, necesidades e orzamento do programa educativo. A continuación, nós nomeamos varios deles:\nAlmagesto: ofrece unha variedade de recursos que axudan a fortalecer a mediación da aula para mellorar o control no proceso de ensino-aprendizaxe.Algúns dos seus beneficios son que é personalizable, pódese integrar con diferentes redes sociais, ten un espazo de biblioteca de video e facilita o intercambio directo cos titores. Ademais, ten diferentes formas de contratación segundo as necesidades dos seus usuarios.\nBlackboard: é unha das plataformas de viaxe máis altas no medio, coa súa experiencia no campo, xustifica ser un dos o mellor. Ten diferentes opcións segundo a túa audiencia: para universidades, educación primaria, formación para empresas, entre outros. Pódense crear grupos virtuais para fomentar a interacción. E ten programas para cegos.\nSaba: É unha plataforma que permite xestionar todos os procesos de formación que se realizan nunha organización. Pode seguir aprendendo para axudar ao alumno. Facilita a creación de clases a través de videoconferencias.\nNEO LMS: está deseñado e deseñado para todo tipo de público, así como para varios sectores educativos xa que o utilizan desde estudantes primarios ata estudantes universitarios. Unha das súas características diferenciais é que pode crear currículos, é personalizable e non necesita instalación.\nSoftware Libre: Ou Open Source, deseñado para usalos libremente xa que é o seguinte; Gratis, é dicir, sen custo:\nMoodle: a plataforma de Moodle serve para crear espazos de ensino en liña e xestionar, distribuír e controlar todas as actividades de formación non cara a cara dunha entidade educativa ou organización. Integra administradores, estudantes e profesores nunha única plataforma completa.\nattento: cumpre os estándares internacionais. Os profesores poden agrupar e distribuír material educativo para organizar clases en liña.\nChamilo: permite aos profesores crear cursos que poidan usar como ferramenta de apoio tanto para a clase cara a cara como aqueles que só están en liña. O profesor pode elixir entre varias metodoloxías de adestramento. Ten traducións en máis de 50 idiomas. Iniciativa ESNNA dirixida por unha asociación sen ánimo de lucro para que todo o coñecemento poida ser compartido.\nClaroline: De entre as súas características principais, hai que sinalar que a súa aprendizaxe é sinxela e rápida e adapta a diferentes tipos de estudantes .. Trácese a máis de 35 idiomas e non ten límite de usuario.\nSakai: Esta plataforma forma parte da Fundación Sakai, á que pertencen máis de 100 universidades. A instalación é fácil e ofrece funcións innovadoras para manexalo rapidamente.\nde pago de uso de nube: o subscritor paga segundo o uso da plataforma, aínda que se considera que a súa utilidade principal é Para proporcionar soporte á clase cara a cara:\necaths: serve para crear un espazo de traballo en liña para a súa clase ou cadeira rapidamente. Permite xestionar facilmente o contido a través de enquisas, foros, textos e entre outros. Tamén pode xerar un espazo de interacción virtual cos alumnos.\nEdmodo: é unha plataforma tecnolóxica, social e educativa que permite a comunicación entre estudantes e profesores nun ambiente privado por microblogging, creado para un uso específico en Educación media superior.\nSchoology: é un sistema de xestión de aprendizaxe para escolas primarias e secundarias, institucións e empresas de educación superior, o que permite aos seus usuarios crear, dirixir e compartir contido e recursos.\nUDEMY: É executado para adultos profesionais e usa contido de creadores en liña para vender e así obter beneficios.\nOutras ferramentas gratuítas en función da actividade que desexa desenvolver:\nFormularios de Google: é unha aplicación de xestión de enquisas. Presenta todas as funcións de colaboración e uso compartido atopados en documentos, follas de cálculo e presentacións.\nquestbase: aplicación multiplataforma que axuda a crear e xestionar avaliacións, tarefas e exames.\nSOCRABLE: el é unha aplicación creada por un profesor do MIT cuxo propósito é apoio na aula. Polo tanto, pódese usar para comentarios e quizais avaliacións, entre outros.\ngnowledge: é a plataforma web para crear e compartir a proba, exames e exercicios educativos.\nHangouts: é posible facer chamadas de vídeo con ata 15 persoas en web e 10 persoas a partir dun teléfono intelixente. As conversas feitas son arquivadas na nube que permiten que isto se sincroniza entre diferentes dispositivos. Durante as conversas pode enviar emoticonas de caracteres e compartir fotografías, imaxes ou presentacións, entre outros.\nzoom: é un programa de vídeo e reunións virtuais, accesibles desde ordenadores de escritorio, portátiles, teléfonos intelixentes e tabletas.\nAula de Google: é un servizo web educativo desenvolvido por Google. Forma parte do paquete G Suite para Educación, que inclúe documentos de Google, Gmail e Google Calendar.\nSkype: É ideal para grupos menores de ata 20 persoas. É gratuíto, a menos que queira comprar crédito para facer chamadas a teléfonos fixos e teléfonos móbiles.\nBusiness Skype: permítelle engadir ata 250 persoas en reunións en liña, proporciona seguridade a un nivel profesional, permítelle Xestionar contas dos alumnos e están integrados nas aplicacións de oficina.\nWhatsApp: é unha aplicación de mensaxería para teléfonos intelixentes, na que son enviados e Recibir mensaxes a través de Internet, así como imaxes, documentos, localizacións, contactos, videos e gravacións de audio; Facer chamadas e videochamadas, entre unha ou varias persoas.\nChamadas: Unha chamada telefónica é a operación na que dúas persoas generalmente son comunicadas, aínda que poden ser varias persoas.\nParticipación da clase:\nForos: hai incontables foros en temas específicos en internet onde os alumnos e profesores poden participar gratuitamente e así aprender a interactuar con expertos e coñecer outras opinións.\nchat en grupo: por exemplo, a creación de grupos de debate nas ferramentas anteriores como WhatsApp ou Skype pode axudar á participación dos membros.\nComo evitar estar excesivamente conectado a Tecnoloxías dixitais?\nNeste momento a nosa forma de interactuar co día mundial a día; A un nivel social, educativo, profesional e mesmo entretemento é prácticamente onde a maioría das actividades implican estar diante dunha pantalla. Isto pode xerar algunha saturación, fatiga e mesmo estrés.\nAínda que podemos usar tecnoloxías para o ámbito docente non é necesario que toda a nosa tarefa estea sentada diante dunha pantalla. Polo tanto, propoñemos algunha dinámica para relaxar certas partes do noso corpo sen ter que deixar de estudar:\nlecturas: moitas das tarefas académicas supoñen unha lectura previa dun caso ou contido académico. Neste caso, todos nós que temos unha impresora ou unha prensa aberta preto das nosas casas, podemos imprimir estes documentos en física e ler relaxado, descansando a vista da luz da pantalla.\nmoitas conversas que eles só implica o uso de audio. Aproveitamos este momento para levantarse da cadeira eliminar a vista das tecnoloxías e concentrarse na conversa ou falar mentres só camiñamos mirando o horizonte, deste xeito evitaremos un pouco sedentario e relaxa a nosa opinión.\nmensaxes de voz sempre que sexa posible e adecuada. Deste xeito, non estaremos comprometendo os nosos ollos.\nlibros e elementos de audio descritos. A maioría dos programas teñen esta opción. Se nos sentimos cansos ou temos o privilexio de saír a pasear, pero temos que facer a nosa tarefa para o día seguinte, non necesariamente temos que comprometer o noso tempo de sendeirismo. Usando esta opción a nosa tecnoloxía lerá todo o que necesitamos para saber para a próxima clase.\naproveita os seminarios web ou as sesións mestras para defender e non condicionar o seu corpo, senón só a súa mente. Podemos escoitar e observar a presentación, pero non se cansar por nós durante moito tempo na mesma posición que podemos aproveitarnos para estar de pé, camiñando pola sala ou mesmo facer varios estiramentos sempre que non perdamos a nosa atención.\nEn conclusión, nestes tempos de cuarentena as tecnoloxías para a ensinanza aumentaron, fanse máis relevantes cada día xa que sen eles non temos acceso a el. Do mesmo xeito, debemos actualizar e estar actualizado coas novas plataformas. Pero sen dúbida, debemos coidar de nós e tratar de manexalos correctamente para non saturar ou ter lesións derivadas do seu uso excesivo.\n* Grao en Administración e Xestión Empresarial, Diploma en Ciencias Empresariais, Máster en Xestión Empresarial en Innovación e Internacionalización e Técnico en Internacionalización e Máster en Xestión de Proxectos de Cooperación de Desenvolvemento Internacional. Doctorado en integración económica. Experiencia laboral en Finder, Banco de Desenvolvemento Colombiano como líder do compoñente socioeconómico no Programa de Cidades Sostibles do IDB (Banco Interamericano de Desenvolvemento) e área de competitividade territorial.Director de Educación Superior en Edex, Coaching Company e Consultoría de Educación Internacional, liderando 16 oficinas en 11 países de América Latina.


Oficio e produto... | Pan da Moa\nEste blog vai para dous anos. Dous anos moi intensos cheos de vivencias e de actividade. Un blog tremendamente humilde que permitiu difundir aínda así o meu pensamento persoal sobre moitas circunstancias do mundo do pan. Ségueme a sorprender que a xente pare a ler un texto onde o único que explico é a miña maneira de ver unha realidade sempre baixo a miña perspectiva. Non deixa de sorprenderme. Incluso denoto que algo do que escribo ten relevancia ou tan sequera, considérase importante por algún no mundo da panadería. Iso sorpréndeme máis.\nNon máis lonxe da realidade hai que decatarse que pouca transcendencia pode ter, pero sumado a todo o que se fai polo pan, pois de seguro que algo pode axudar.\nUn dos pequenos pasos dados no sector. Con Moita Miga organizou, con gran asistencia de público, as primeiras xornadas profesionais do pan galego\nContinúo a me erguer moi cedo a traballar practicamente todos os días do ano. Penso na panadería as 24 horas do día. Son o presidente da Asociación Cultural Con Moita Miga que foi a organizadora da Primeiras Xornadas do Pan Galego. Falo case a diario con panadeiros de moitos lugares para intentar mellorar o oficio e o produto. Intento axudar en formación a quen mo pide e a quen desexa realmente aprender o pouco que lle poida eu ensinar. E non sei que pasa, pero non chega.\nCando naceu este blog, en Mallorca na compañía do outro administrador do mesmo, Dani, tiña a esperanza de que máis xente de Galicia se unira ao movemento do pan, do pan artesán, do bo pan, que custara algo menos. Pero a realidade sempre pon a cada un no sitio, e percibo pouca xente nova con iniciativa e ganas de facer cada vez máis cousas. Vexo bastante xente que si que está a espera de ver que se fagan cousas pero non de facelas por si mesmos. E sen dúbida que iso é moi diferente.\nVexo que hai veteranos no oficio que non queren deixar paso e axudar as novas xeracións. O concepto de panadería ten moito que cambiar, seguramente que se os novos non teñen os apoios da xente que máis experiencia ten, pois a tarefa aínda vai ser máis complicada do que é.\nVexo moita ruptura no sector profesional da panadería. Descubrín, dende a organización do evento, dunha corrente enfrontada entre moitas das asociación profesionais. Moitos intereses ocultos que se escapan da mellora da panadería, e moitas envexas e posta de atrancos para quen intenta facer algo polo oficio.\nHai xente que dende fóra da panadería pode axudar, aportar novas ideas e novas maneiras de facer as cousas. Pois temos que darlle entrada, e eles que vexan que se teñen iniciativa propia este é un sector con multitude de posibilidades.\nSinto que a miña ollada de hoxe non sexa tan optimista coma doutras veces, sinto. Pero tantos obstáculos hai veces que cansan. Tamén saben os que me coñecen que non son dos que se resignan ou tiran a toalla. Ao contrario, déronse pasos. E tamén estou seguro que isto non acaba máis que comezar.\nSó pido que se aposte polo oficio e polo produto. E oficio e produto son dúas palabras tan potentes que deberían de incomodar a moitos con só escoitalas.\nEu mentres tanto seguirei arreo.\nOficio e produto.


A Comisión Europea elixe unha técnica desenvolvida polo CIMA como pauta para toda a UE | Canal Rías Baixas\nA Comisión Europea elixe unha técnica desenvolvida polo CIMA como pauta para toda a UE\nVILANOVA> A Comisión Europea escolle unha técnica desenvolvida polo Centro de Investigacións Mariñas como método para a detección do parasito da bonamia en toda a Unión Europea. A conselleira do Mar Rosa Quintana visitaba esta mañá as súas instalacións para felicitalos polo bo traballo realizado.\nHoxe o Centro de Investigacións Mariñas recibía a visita da conselleira do Mar. Rosa Quintana quixo encomiar o traballo que se realiza no CIMA despois de coñecer que unha das técnicas desenvolvidas polo seu laboratorio foi escollida pola Comisión Europea como pauta por excelencia para a identificación da bonamia, un parasito que afecta á ostra europea.\nA conselleira recalcou que con esta fórmula a diagnose da bonamia se produce con maior rapidez e isto é moi positivo á hora de decidir.\nQuintana ve neste recoñecemento unha recompensa á labor dos investigadores do CIMA e quixo lembrar que os seus traballos se manteñen nos puntos de interese da Xunta.\nArtigo anteriorÁlvaro de Marichalar visita Galicia para ofrecer unha charla no hotel Novavila\nSeguinte artigoO Eixo Atlántico aposta por concellos máis sostibles que compartan recursos\nMeaño reclama reformas na recente remodelación da estrada C550\nUnha muller en estado grave tras ser atropelada por un turismo\nA Illa despide co Nadal Cultural o décimo aniversario do auditorio\nPSOE, Somos e BNG retoman as conversas para a confección dun...


Serra da Groba - Wikipedia, a enciclopedia libre\nPanorámica dende o Alto da Groba. A continuación da masa boscosa esténdese o concello de Nigrán, coa primeira península, máis pequena, Monte Lourido primeiro e despois, de maior extensión, a península de Monteferro, separadas pola Praia América. Detrás sitúase a boca da Ría de Vigo, coas Illas Cíes ao fondo á esquerda. Á dereita da foto sitúase o concello de Gondomar, en terras do Val Miñor. Tamén á dereita, ao fondo, albíscase o monte Galiñeiro.\nTrátase dun macizo granítico duns 50 km², en contacto no leste coas rochas sedimentarias metamorfizadas que compoñen o Complexo Monteferro - O Rosal. O granito é alcalino, intruído na oroxenia herciniana, e presenta unha intensa foliación manifestada na disposición paralela das súas micas.\nCabalo na serra da Groba.\nA masa arbórea autóctona da serra é a composta por carballos, castiñeiros, salgueiros, loureiros, acivros e sobreiras, maioritariamente. Porén, como noutras zonas de Galiza, predominan as especies de repoboación, basicamente piñeiro bravo e eucalipto azul. O mato componse de toxos e uces, aparecendo nas zonas húmidas a escasa e singular herba das malladas, Nardus stricta. Cómpre salientar a presenza do fento do cabeliño (fento arborescente de nome científico Culcita macrocarpa, con ata tres metros de longo nas follas), e de plantas carnívoras do xénero Drosera, estas últimas en zonas de brañas e lugares húmidos de augas acedas sobre musgos do xénero Sphagnum. En Prado (Viladesuso) medran as Sobreiras do Faro, un bosque de sobreiras único pola súa localización no extremo occidental de Europa e declaradas Espazo Privado de Interese Natural.\nA fauna está dominada polo cabalo, o cal dá nome a ruta de sendeirismo sendeiro das Greas que, en parte, transcorre por esta serra. Tamén abundan os raposos, os xabaríns e os coellos. O 90 % das especies de anfibios existentes en Galiza, o 60 % dos réptiles e o 35 % das aves están presentes na serra da Groba. Seguindo o documento do Consello da Cultura Galega, as diferenzas de diversidade observables entre uns e outros grupos de fauna débese á articulación espacial complexa dun reducido número de sistemas simples.\nA serra da Groba tras o mosteiro de Santa María de Oia.\nA contorna da serra é rica en petróglifos. Presentan formas reticuladas e zoomórficas, círculos concéntricos, espirais, liñas e labirintos. Salientan os petróglifos da Valga, en Loureza e os da Laxe Cruzada, en Torroña, parroquia de Burgueira, que contén un dos cinco labirintos gravados que existen en Galiza. Merecen particular atención os gravados de Auga dos Cebros na parroquia de Oia, na que figuran representadas tres embarcacións de orixe mediterránea, probablemente fenicias, unha das mellores probas arqueolóxicas dos contactos establecidos entre os pobos galaicos e os mediterráneos en tempos protohistóricos. Tamén abundan os muíños naviculares, fochancas barquiformes practicadas nas rochas para moer o gran, así como as mámoas.\nNas parroquias oienses de Mougás e Burgueira hai restos de foxos de lobos, trampas para estes carnívoros deseñadas como unhas paredes converxentes rematadas a xeito de funil, coma o Foxo Pedriño, o maior dos coñecidos en Galiza. Vellos camiños lousados, hórreos (chamados canizos na zona), pontes e muíños de auga completan o patrimonio arquitectónico tradicional da serra.\nA cantidade de cabalos ceibes que corren polos montes que compoñen a serra da Groba fan que nos seus escasos cincuenta quilómetros cadrados teñan lugar ata tres curros: na Valga, e nas parroquias oienses de Burgueira (en Torroña) e de Mougás.\nO sendeirismo é a actividade de lecer máis destacable que se pode practicar na serra. O sendeiro de grande percorrido GR 58, máis coñecido como Sendeiro das Greas e que consta de 247 quilómetros, transcorre en parte pola Groba no tramo que vai dende a Fraga de Oliveira, en Belesar, ata a propia vila de Baiona. No seu traxecto crúzase o río da Groba e pódese gozar das vistas panorámicas das áreas recreativas do Cortelliño e da Chan da Lagoa, as dúas situadas no ascenso ao Alto da Groba. Por outra banda, a Asociación Cultural dos Amigos do Mosteiro de Oia (ACAMO) e a Asociación Naturalista do Baixo Miño (Anabam), en colaboración coa Universidade de Vigo, son os impulsores da coñecida como "Ruta Máxica de Oia", que permite contemplar nun treito de 20 quilómetros dez miradoiros naturais, nove conxuntos de petróglifos, dous castros e sete sitios de interese ambiental.\nA equitación e os baños nas pozas situadas nas parroquias de Loureza e Mougás son outros complementos turísticos da zona.\n↑ Segundo o mapa do Instituto Geográfico Nacional (2000). Outras fontes dan unha altura de 652 m (mapa de Galiza de Edicións do Cumio, 2006) ou de 663 m (Turgalicia).\n↑ Serra da Groba Turgalicia.\n↑ Documento do Consello da Cultura Galega. Entre estes sistemas cita os matos, os prados, as brañas, as fragas, os regatos e as pozas.\n↑ Rodríguez Corral, Javier (2009), A Galicia castrexa, Lóstrego Edicións\n↑ Segundo o citado documento, consta duns 1.400 metros de paredes.\n↑ Las maravillas de Oia, en 20 kilómetros, Faro de Vigo, 5/7/2013.\nVV. AA. Serra da Groba (Pontevedra) (2008). En Rutas para caminar por Galicia. Montaña y senderismo. Ediciones Nobel (en castelán).\nFicha da serra da Groba na páxina web de Turgalicia.\nDocumento sobre a serra na páxina web do Consello da Cultura Galega\nTríptico da Ruta Máxica de Oia na páxina web de Anabam.\nTraído desde "https://gl.wikipedia.org/w/index.php?title=Serra_da_Groba&oldid=5193743"\nA última edición desta páxina foi o 10 de xullo de 2019 ás 12:13.


Febreiro 2014, SlideSearchEngine.com\nInformation about Febreiro 2014\nano segundo mes calendario gregoriano\nfebrero february février fevereiro\nFebreiro é o segundo mes do ano no calendario gregoriano, con 28 días os anos normais e 29 os anos bisiestos.\nFoi chamado así en honra ás festas “februas”, o festival da purificación na antiga Roma, que naqueles tempos coincidían co fin de ano.\nNa natureza aparecen os primeiros sinais do final do inverno. Comezan a inchar as xemas das árbores. Carballo\nFlorecen os salgueiros, as mimosas, as acacias, os amendoeiros, os pexegueiros, as magnolias, o romeu, os loureiros, os narcisos, os xacintos, os toxos, os cáncaros, as violetas, a herba de namorar... salgueiro (flores femininas)\namieira en flor\nnabicol en flor\nOs gatos, os lobos e os esquíos entran en celo. esquío\nNo mar desovan os abadexos e as raias; nos ríos as troitas. ovos e alevíns de troita\nAparecen os primeiros niños: pardais, merlos xiríns... Escóitanse os mouchos. Comezan a marchar as aves invernantes. Saen as primeiras ras. rula\nos traballos lábranse e fertilízanse as terras\nfanse as parras\npódanse e átanse as viñas\nNacen as patacas do cedo. -En febreiro patacas ao carreiro.\nO TEMPO (Estación Castrelo) TEMPERATURA MÁXIMA-Media (ºC) TEMPERATURA MÍNIMA-Media (ºC) TEMPERATURA MEDIA (ºC) HUMIDADE MEDIA (%) VELOCIDADE DO VENTO (km/h) CHUVIA TOTAL (l) DÍA CHUVIA MÁXIMA (l/m2) DIAS CHUVIA 13,1 6,8 10,22 88 6,48 299,3 4 (35 l) 27\nSábada 1 de febreiro\nArao loro Os temporais de febreiro deixaron unha gran cantidade de animais mortos nas praias.\nOs días medraron 60 minutos -Polo San Brais, dúas horas máis. -Por Santa Eulalia se chove e venta o inverno entra. -Se chove o día de Santa Eulalia, chove sete días e unha semana.\n-A xeada de febreiro mata a vaca e mais o leiro.\n-Pola Candelaria, se chove e venta, o inverno entra; se rí e chora, medio inverno vai fóra; se non chora nen rí, o inverno está por vir; se chora e deixa de chorar, a metade do inverno está por pasar; e se non chove nen implora, o inverno xa vai fóra.\n-Vaite febreiro cos teus vinteoito, se chegas a ter máis catro non queda can nin gato. -En febreiro, sete capas e un sombreiro. -Neve febreiriña, tarde ven e logo camiña.\n-Tal o vintesete, tal o mes seguinte, se o vinteoito consinte. -Antroido á raxeira, Pascuas á lareira. -Auga de febreiro enche o cabaceiro. -Por Santa Eulalia trompos á borralla.\nDÍAS SINALADOS O termo “transistor é a contracción en inglés de transfer resistor (resistencia de transferencia) 1 de febreiro de 1948 descubrimento do transistor nos laboratorio Bell de EE.UU. Jonhn Bardee, Walter Houser Brattain e William Bradford Shokley, que recibiron o premio Nobel de Física en 1956 O transistor é un dispositivo electrónico semicondutor que cumple funcións de amplificador, oscilador, conmutador ou rectificador. Actualmente atópanse prácticamente en todos os aparellos domésticos de uso diario: radios, televisores, grabadoras, reproductores de audio e video, fornos de microondas, lavadoras, automóviles, equipos de refrixeración, alarmas, reloxos de cuarzo, computadoras, calculadoras, impresoras, lámpadas fluorescentes, equipos de raios X, tomógrafos, ecógrafos, reprodutores mp3, teléfonos móviles...\nEn conmemoración da data na que se aprobou a Convención de Ramsar sobre Zonas Húmidas de Importancia Internacional, especialmente como Hábitats de Aves Acuáticas, o 2 de febreiro de 1971.\n2 de febreiro de 1907: morre Dimitri Mendeleyev, químico ruso, creador da TÁBOA PERIÓDICA DOS ELEMENTOS QUÍMICOS. Nacido o 8 de febreiro de 1834.\nfebreiro de 2004: descóbrese en Guipúzcoa, nunha sima do monte Ernio, o primeiro río de leite de lúa en estado líquido do mundo. 1 O leite de lúa está composto xeralmente por carbonatos de calcio e magnesio, aínda que poden aparecer outros minerais como calcio, xofre, sílice, carbono ou xeso.\n3 de febreiro de 1878: nace en lalín Ramón María Aller Ulloa, astrónomo galego.\n3 de febreiro de 1966: A sonda soviética Lúa 9 é a primeira en pousarse sobre a superficie da Lúa e emitir fotografías desde o Mar das Tormentas.\n7 de febreiro de 2006: un equipo de científicos alemáns consegue un rexistro histórico ao taladrar o xeo da Antártida ata acadar os 2774 m de profundidade.\n10 de febreiro de 1926: o hidroavión “Plus Ultra”, tripulado por Ramón Franco, Julio Ruiz de Alda, Juan Manuel Durán e Pablo Rada, chega a Bos Aires. Realiza o primeiro voo entre España e América. 31-1 4-2\n12 de febreiro de 1809 nacemento de Charles Darwin, científico inglés autor da teoría da Evolución.\n12 de febreiro Día Mundial contra a utilización dos nenos soldado Según datos de Amnistía Internacional, máis de 300.000 menores participan en conflictos bélicos nuns 86 países do mundo. O 40% son nenas, que tamén son empregadas como escravas sexuais.\n14 de febreiro: Día Mundial da Enerxía\n14 de febreiro 1779: morre James Cook, explorador británico.\n15 de febreiro de 1564: nace Galileo Galilei, astrónomo, físico e filósofo italiano.\n15 de febreiro de 2013: o asteroide 2012 DA14 pasou a 27.860 km da Terra a unha velocidade de 28.100 km/h. A maior aproximación tivo lugar ás 19.24 horas.\n15 de febreiro de 2013: Chuvia de meteoritos en Rusia. Un deles, de 17 metros deixou máis de 1.100 de feridos na provincia de Cheliabinsk, liberou unha enerxía de 500 kilotóns, trinta veces superior á bomba atómica de Hiroshima.\n16 de febreiro de 2005: entra en vigor o Protocolo de Kioto, convenio mundial para a redución de gases do efecto invernadoiro.\n18 de febreiro de 1745: nace Alessandro Volta, físico italiano.\n18 de febreiro de 1930 o astrónomo estadounidense Cyde William Tombauh descubre Plutón desde o observatorio Lowell en Arizona.\n19 de febreiro de 1473: nace Nicolás Copérnico, astrónomo polaco.\n19 de febreiro de 1941: na provincia de Pontevedra, un furacán abate unhas 150.000 árbores e destrúe as torres de máis de 300 igrexas.\n21 de febreiro DÍA INTERNACIONAL DA LÍNGUA MATERNA\n24 de febreiro de 1837 nace Rosalía de Castro, a escritora galega máis relevante\n28 de febreiro de 1953: Francis Crick e James Watson descobren a estrutura helicoidal da molécula de ADN.\n28 de febreiro de 1981 morre en Vigo escritor galego Álvaro Cunqueiro\n29 de febreiro de 1968: a astronoma irlandesa Jocelyn Bell Burnell descobre o primeiro pulsar.\nDepartamento de Ciencias FOTOS: Alumnado 1º ESO, Adela Leiro, Mon Daporta FEBREIRO 2014\nI. Disposicións xerais. Consellería de Cultura, Educación e Ordenación Universitaria. ORDE do 10 de febreiro de 2014 pola que se desenvolve o Decreto ...\nFebreiro | 2014 | InnovArte Educación Infantil\nEstá aberto o prazo para a solicitude do programa Voz Natura para o vindeiro curso 2014/15, centrándose nesta ocasión na creación de hortas ecolóxicas.\nFebreiro, 2014 | Ollaparo. O universal é o local sen muros\nUn proxecto documental dirixido por Xosé Abad onde sete estudantes de Bacharelato Artístico do IES Adormideras de A Coruña se introducen na memoria ...\nIII. Outras disposicións. Consellería de Cultura, Educación e Ordenación Universitaria. ORDE do 10 de febreiro de 2014 pola que se modifica a Orde do ...\nDOG Núm. 38 Martes, 25 de febreiro de 2014 Páx. 7995 ISS1130-22N Depósito legal C.-1http.xunta.esdiario-oficial-galicia I. DISPOSICIÓNS XERAIS\nTrailer Tolemias febreiro 2014 - YouTube\nTrailer dos concertos gravados por Casa de Tolos, que poderán verse por primeira vez a partir do mes de febreiro no canal Tolemias, en R ...\n«Cadeas» ou a novela como límite. Sobre o Premio Xerais de Novela 2013. Anotación en Brétemas. Publicado o 28 Febreiro, 2014 nas categorías Blogs ...\nFebreiro 2014 - Ourense por Barrios by Ourense por Barrios ...\nNeste número analizamos os procesos xudiciais nos que está inmerso o Concello de Ourense, ademais de prestar atención ao Entroido. | Issuu is a digital ...\nFebreiro 2014 - cig-ensino.gal\nFebreiro 2014 Confederación Intersindical Galega ENSINO iNFORMA www.cig-ensino.com Un novo auto do TSXG obriga a Educación ofrecer os recoñecementos ...\n(Cabeceira da entrevista. Premer na imaxe para agrandar o tamaño) Sigo desde a súa creación, o 6 de xaneiro deste 2014, se non estou nun erro, a ...


Infinito… – O murmurio do vento\nomurmuriodovento 23 Xan 2019 23 Xan 2019 Uncategorized\nFalamos de xustiza ou inxustiza na vida coma se tivéramos fondo coñecemento do que ambas son. Ás veces ocorre que miramos cara nós mesmos con demasiados bos ollos: cando a vida nos achega algo bo falamos de que é xusta, coma se foramos merecedores dese premio. E se, pola contra, nos golpea é, polo tanto, inxusta… Outras mirámonos con demasiada dureza valorando como xustas as desgrazas e inxustas as achegas positivas… Pero a vida transcorre e no seu andar non vai pesando iso, soamente é. E a nosa vida é o que escollemos facer con iso. E escollémolo agora.\nE agora ando, outra vez, co amor no maxín…\nCreo que é un erro sementalo co fin de recoller. Pois non é meta senón camiño. O amor non ten por que dar froito. O amor é semente e plantámolo porque facelo é o correcto. Non recoller é un simple contratempo. Do mesmo xeito que non se fai o ben porque se reciba algo a cambio. E nese mesmo sentido, debemos ser fieis a nós mesmos, á nosa cerna, aínda que se agoche, sen esperar que de volta nos veña recoñecemento en forma de amor ou ben.\nO ben é amor e, se nos rebole dentro, é o mellor froito. Porque despois de todas as travesías, de todas as caídas e de todas as caricias, inmersos na nosa fugacidade, só o amor pode enchernos do infinito.\nAnterior A Leonor e o Freddie…\nSeguinte Piano piano…


Vieiros: Galiza Hoxe - CCOO critica a "opacidade pouco responsábel" de Feijoo\nCCOO critica a "opacidade pouco responsábel" de Feijoo\nO secretario xeral de Comisións, Xosé Manuel Sánchez Aguión, esixe unha reunión inmediata coa Xunta onde se dean "datos claros".\nEuropa Press - 09:30 13/11/2009\nTags: caixas CCOO\nO líder de Comisións Obreiras denunciou a "falta de información e comunicación" por parte da Xunta e das dúas entidades. "É difícil ter unha opinión responsábel e construír unha proposta sen contar con toda a información", dixo. Nesta liña, reclamou que "se respecten os dereitos laborais" e que "non se produza perda de postos de traballo".\nA maiores, considerou que o futuro das caixas é "un tema de Estado", polo que entendeu como "necesario e case obrigatorio" que "tódalas forzas políticas, sociais e económicas" de Galiza buscasen "un acordo". Fronte a isto, reprobou que Feijoo "se botou a alforxa sobre o lombo dun xeito moi personalista", posto que "hai pouca ou nula participación" dos axentes sociais. "Xa pedimos reiteradamente unha reunión coa conselleira de Facenda en relación con este tema, pero, até o de agora, obtivemos a calada por resposta", censurou.\nSobre o proceso de reestruturación bancaria, Sánchez Aguión opinou que é "imparábel", posto que se vai facer no conxunto do Estado e, pola contra, Galiza "podería saír mal parada". "Nós defendemos é o mantemento das caixas en Galiza na súa actual natureza xurídica", resaltou, tras describir estas entidades como "o máis parecido á banca pública". Por iso, alertou do "perigo" que entraña a fusión dunha caixa galega con outra na que teña participación un banco. "Se non facemos fronte a esa entrada de capital no aforro, a medio ou longo prazo as caixas poden acabar privatizándose e desaparecendo como tales", advertiu.


O faro de Corrubedo converterase en hotel e restaurante | Noticias de Galicia | CRTVG\nChamábanlle o 'faro comunista' porque houbo que instalarlle un sector vermello na lanterna para que non o confundisen co de Sálvora. Dende 1852, o faro de Corrubedo preside a entrada sur da ría de Muros, unha zona especialmente complicada para a navegación.\nAnxo Rodríguez, empresario: "Está chea de baixos, de rochas que están entre dúas augas, no que baixa e sube a marea. Aquí producíronse varios afundimentos de barcos, tanto de persoas como de mercadorías, e de aí a importancia de sinalizar este punto de tan difícil navegación costeira".\nÉ especial pola súa situación practicamente a nivel do mar, e polo seu deseño ao xeito dos faros británicos. Co tempo automatizouse o seu funcionamento e todo este conxunto quedou deshabitado. Agora, por concesión da Autoridade Portuaria de Vilagarcía, unha empresa vai rehabilitalo para usos turísticos.\nAnxo Rodríguez, empresario: "As instalacións no exterior vanse rehabilitar ao seu estado orixinal, e logo imos facer que esa estética conviva con servizos do século XXI".\nUn hotel de catro estrelas con once cuartos, un restaurante no edificio do faro, un bar e un centro para usos sociais. Con este proxecto queren atraer un turismo de gama alta, e máis alá do verán.\nAnxo Rodríguez, empresario: "Nos días de inverno, de temporal, esta é unha zona moi concorrida, e precisamente queremos aproveitar esas características e acoller á xente que queira vivir o máis cru do inverno, que tamén ten o seu encanto aquí".\nContan con comezar as obras axiña e que este complexo hostaleiro poida inaugurarse antes do próximo verán.